Is-Sliem għalik Marija… L-Artali tal-ġnub li jżejnu l-Knisja Parrokkjali ta' Marija Annunzjata Tarxien It-Tieni Parti - Fhilip Grech IM Bħas-sena l-oħra qegħdin nagħtu xi tagħrif fuq l-artali tal-ġnub tal-Knisja Parrokkjali tagħna. Għal din is-sena ser inkompli bl-artal ta' San Ġużepp. B'digriet mogħti mill-Isqof Mons. Don Baldassare Cagliares (1615-1633) nhar l-ewwel ta' Marzu 1642, Gulju Veneziano u Gulju Galdes akkwistaw l-aħħar kappella fuq in-naħa tal-bieb tal-ġenb, iddedikata lill-patrijarka San Ġużepp. Dawn kienu ddotawha bi 3 skudi fis-sena għall-festa tagħha u sa l-1627 ġa kienu żejnuh b'inkwatru tas-sagra familja. Qrib is-sena 1679 beda jsir xi tibdil f'din il-kappella. Hekk l-iskanell ma baqax aktar ta' l-injam imma għamluh tal- ġebel. Madwaru konna nsibu wkoll żewġ kolonni tal-ġebel u xogħol ieħor ta' skultura. B'dan kollu fil-vista tas-sena 1686 sar tgergir li l-artal ma tantx kien miżmum tajjeb. F'dan l-artal ġiet imwaqqfa Kanonikament is-sodalità ta' Ġest Bambin. Dan seħħ b'digriet ta' l-isqof Pawlu Alpheran de Bussan li jġib id-data tas-17 ta' Settembru 1748. Nafu li waqt il-vista pastorali tas-sena 1745, fuq l- iskanell ta' dan l-artal kien hemm niċċa ta' l-injam indurata u ġo fiha kien hemm bambin tax-xema' mdaqqas. Faċilment li kienet din ix-xbiha li tat bidu għal din is-sodalità. Il-kwadru li hemm illum tas-sagra familja flimkien mal- Missier Etern, Mario Buhagiar, arkeoloġista u storiku ta' l-arti, jgħidilna li għad hemm dubju jekk hux ta' Francesco Zahra (1710-1773), jew ta' Gian Nikol Buhagiar fl-aqwa tiegħu. Dan ix-xogħol huwa veru ġawhra u wieħed mill- isbaħ xogħlijiet tas-seklu 18. U b'dan l-aħħar dettall ta' l-artal ta' San Gużepp nagħlaq din id-deskrizzjoni ta' din il-kappella. Biss qabel ma nagħlaq, ta' min isemmi li f'dawn l-aħħar snin instabet inċizjoni fuq il-ġebel li turi lil San Pawl bis-sejf f'idu, li nstabet wara t-titular ta' l-artal ta' San Ġużepp fil-knisja Parrokkjali. Hu maħsub li din tpoġġiet hemm bħala tifkira tal-knisja ddedikata lil San Pawl, li kienet tinstab fl-inħawi tal-Knisja Parrokkjali. Din il- knisja li kienet viċin dawk ta' San Nikola u San Luqa, li wkoll kienu jinsabu fil-Misraħ tar-raħal, kienet ukoll waħda mill-knejjes li żar Mons Duzina. L-isem ta' San l ft TATĦ ja Ażil L-inċizjoni il-ġebel li Pawl kien ġie mogħti lil din il-knisja x'aktarx b'tifkira Me A ieart ta' San Pawl Nawfraġju. f'idu li nstabet wara t-Titular tal-Artal ta' San Referenzi: Ħal Tarxien — Vincent Battistino Ġużepp fil-Knisja Il-Knisja Parrokkjali ta' Ħal Tarxien: Vince Borg, Karm Sant, Parrokkjali Festa Titulari Marija Annunzjata — Festa 2006 EOM